《戊午初度宝安陈仪翔邓玄度观察以诗见寿用来韵附使却谢凡四章 其二》
明代·张萱

拙效原称猜谤从，持锥何事欲餐壶。痴顽自享千金帚，索莫常餐五老图。

却笑马援携薏苡，转怜白傅断瓶沽。当年紫气关前客，亦有新诗刻画无。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。